Diari Oficial de la Generalitat Valenciana


Sumari del DOGV 8419, del 08-11-2018 (2018/9774)

Notificació de la sentència dictada en el procediment ordinari número 514/2017.
-------------------------------------------------------------------------------

### Dades del document

Número de DOGV
:   8419

Data del DOGV
:   08-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9774


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el procediment ordinari número 514/2017. [2018/9774]  
Procediment: procediment ordinari [ORD] 000514/2017-E.  
De: Ibercaja, SAU.  
Procuradora: Isabel Caudet Valero.  
Contra: María José González Romero i Ramón Gómez Viñas.  
Procuradora: Patricia Rosalva Gutiérrez Cossio.   
Edicte notificació sentència al codemandat Ramón Gómez Viñas  
En aquest procediment s'ha dictat sentència de 25 de gener de 2018, Sentència número 19/2018, la dispositiva de la qual és del següent tenor literal:  
  
«Dispositiva  
Estime íntegrament la demanda interposada per la procuradora dels tribunals Isabel Caudet Valero, en representació de Caja de Ahorros y Monte de Piedad de Zaragoza, Aragón i Rioja (Ibercaja), sota la direcció lletrada de Paula Romero Aleixandre, contra María-José González Romero, representada per la procuradora dels tribunals Patricia-Rosalva Gutiérrez Cossio i assistida pel lletrat Santiago-Ndong Ngeme Micue i contra Ramón Gómez Viñas (declarat en rebel·lia):  
  
1. Declare la resolució (per incompliment) del contracte de préstec hipotecari convingut per les parts mitjançant escriptura autoritzada pel notari de València, Luis Moreno Ávila, en data 31 d'agost de 2005, sota el número 514 del seu protocol, posteriorment novada mitjançant escriptures autoritzades pel notari de València Manuel González-Lliberós Casanova en dates 20 de novembre de 2009 i 29 de juny de 2011 sota els números 2916 i 1388 del seu protocol respectivament.  
2. Declare el venciment anticipat de la total obligació de pagament del contracte de préstec hipotecari convingut per les parts mitjançant escriptura autoritzada pel notari de València, Luis Moreno Ávila, en data 31 d'agost de 2005, sota el número 514 del seu protocol, posteriorment novat mitjançant escriptures autoritzades pel notari de València Manuel González-Lliberós Casanova en dates 20 de novembre de 2009 i 29 de juny de 2011 sota els números 2916 i 1388 del seu protocol respectivament.  
3. Condemne la part prestatària al pagament de la totalitat de les quantitats degudes per principal així com per interessos ordinaris i processals reportats fins a la data d'interposició de la demanda que ascendeixen a la quantitat de 138.355,91 ?; així com els interessos processals fins al complet pagament de les quantitats degudes.  
4. Pertoca, a l'efecte de realització del dret d'hipoteca referit en aquest escrit, la venda en pública subhasta de l'immoble hipotecat, la qual cosa es verificarà en execució de sentència, d'acord amb les regles que resulten del capítol IV del títol IV, llibre IIII de la Llei d'enjudiciament civil (articles 681 i ss), quan siguen aplicables:  
a) El producte de la venda de l'immoble serà destinat al pagament del crèdit garantit en l'import, al pagament del qual és condemnada la part prestatària, i s'inclouran els pronunciaments relatius als interessos processals, amb la prelació derivada de la garantia hipotecària.  
b) A l'efecte de la subhasta, servirà de tipus o apreuament de l'immoble el tipus pactat per les parts en l'escriptura d'hipoteca  
Tot això, sense perjudici de quantes altres possibles mesures executives pogueren sol·licitar-se i acordar-se en execució de la sentència, contra el mateix prestatari i el fiador, fins al pagament íntegre del crèdit.  
5. Condemne els demandats al pagament de les costes processals.  
Notifiqueu aquesta resolució a les parts en els termes acordats i els advertiu que en contra es pot interposar recurs d'apel·lació, davant d'aquest jutjat dins del termini de 20 dies comptats des de l'endemà de la notificació i, amb els requisits de l'article 457 de la Llei d'enjudiciament civil, es constituirà el dipòsit exigit per la disposició addicional 15a de la Llei orgànica del poder judicial, introduïda per la Llei orgànica 1/2009, de 3 de novembre.  
  
Així, aquesta és la meua sentència, que pronuncie, mane i firme.»  
  
Torrent, 19 d'octubre de 2018.- La lletrada de l'Administració de justícia: Pilar Irles Martínez.